62014TJ0812_INF
Üldkohtu (teine koda) 19. detsembri 2019. aasta otsus – BPC Lux 2 jt vs. komisjon
(kohtuasi T‑812/14 RENV)
Riigiabi – Portugali ametiasutuste abi finantseerimisasutuse Banco Espírito Santo kriisilahenduseks – Sildpanga loomine ja kapitaliseerimine – Otsus, millega tunnistatakse abi siseturuga kokkusobivaks – Kaebeõiguse puudumine – Vastuvõetamatus
1.
Tühistamishagi – Füüsilised või juriidilised isikud – Neid otseselt ja isiklikult puudutavad aktid – Komisjoni otsus, millega riigiabi tunnistatakse siseturuga kokkusobivaks ametlikku uurimismenetlust algatamata – Sellise panga võlausaldajate esitatud hagi, mille suhtes kohaldatakse kriisilahendust – Asjassepuutuv isik ELTL artikli 108 lõike 2 tähenduses – Kriteeriumid – Vaidlustatud otsuse kaudne mõju võlakirjade väärtusele – Vastuvõetamatus
(ELTL artikli 108 lõige 2 ja artikli 263 neljas lõik; nõukogu määrus nr 659/1999, artikli 1 punkt h)
(vt punktid 56–67)
2.
Tühistamishagi – Füüsilised või juriidilised isikud – Neid otseselt ja isiklikult puudutavad aktid – Otsene puutumus – Kriteeriumid – Komisjoni otsus, millega riigiabi tunnistatakse siseturuga kokkusobivaks ametlikku uurimismenetlust algatamata – Sellise panga võlausaldajate esitatud hagi, mille suhtes kohaldatakse kriisilahendust – Abi, mis seisneb kriisilahendusmenetluse raames loodud sildpanka tehtavas sissemakses – Otsese puutumuse puudumine – Vastuvõetamatus
(ELTL artikli 263 neljas lõik)
(vt punktid 68–71)
Ese
ELTL artikli 263 alusel esitatud nõue tühistada komisjoni 3. augusti 2014. aasta otsus C(2014) 5682 final, riigiabi SA.39250 (2014/N) – Portugal – Banco Espírito Santo, SA kriisilahendus.
Resolutsioon
1.
Jätta hagi vastuvõetamatuse tõttu läbi vaatamata.
2.
Jätta BPC Lux 2 Sàrl'i ja teiste hagejate, kelle nimed on loetletud lisas, kohtukulud nende endi kanda ja mõista neilt välja Euroopa Komisjoni kohtukulud ajutiste meetmete kohaldamise menetluses, esimeses kohtuastmes ja pärast asja tagasi saatmist Üldkohtule.
3.
Jätta komisjoni kohtukulud apellatsioonimenetluses tema enda kanda.
4.
Jätta Portugali Vabariigi kohtukulud tema enda kanda.